Diari Oficial de la Generalitat Valenciana


Sumari del DOGV 5404, del 11-12-2006 (2006/14632)

RESOLUCIO de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre la Generalitat, a través de la Conselleria d'Infraestructures i Transport, i la Cambra Oficial de Comerç, Indústria i Navegació de Castelló de la Plana, per al desenrotllament d'activitats dirigides a la potenciació del sector del transport a la província de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/14121


Data del document
:   27-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Infraestructures i Transport
    * Castelló de la Plana
    * cooperació administrativa
    * administració local
    * empresa de transport
    * cambra de comerç i indústria

RESOLUCIO de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre la Generalitat, a través de la Conselleria d'Infraestructures i Transport, i la Cambra Oficial de Comerç, Indústria i Navegació de Castelló de la Plana, per al desenrotllament d'activitats dirigides a la potenciació del sector del transport a la província de Castelló. [2006/14232]  
Subscrit, després de la tramitació prèvia reglamentària, entre la Generalitat, a través de la Conselleria d'Infraestructures i Transport, i la Cambra Oficial de Comerç, Indústria i Navegació de Castelló de la Plana, el 27 d'octubre de 2006, un Conveni Marc de col·laboració per al desenrotllament d'activitats dirigides a la potenciació del sector del transport a la província de Castelló, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 1140/2006, i que figura com a annex d'esta resolució.  
València, 27 de novembre de 2006.. El director general de Relacions amb les Corts i Secretariat del Govern: Antonio V. Peral Villar  
CONVENI MARC DE COL·LABORACIÓ ENTRE LA GENERALITAT, A TRAVÉS DE LA CONSELLERIA D'INFRAESTRUCTURES I TRANSPORT, I LA CAMBRA OFICIAL DE COMERÇ, INDÚSTRIA I NAVEGACIÓ DE CASTELLÓ DE LA PLANA, PER AL DESENROTLLAMENT D'ACTIVITATS DIRIGIDES A LA POTENCIACIÓ DEL SECTOR DEL TRANSPORT A LA PROVÍNCIA DE CASTELLÓ  
València, 27 d'octubre de 2006  
REUNITS  
D'una banda, el conseller d'Infraestructures i Transport de la Generalitat, Sr. José Ramón García Antón, en nom i representació d'esta, expressament facultat per a la firma d'este conveni per Acord del Consell de 28 de juliol de 2006.  
I d'una altra, el Sr. Salvador Martí Huguet, president de la Cambra Oficial de Comerç, Indústria i Navegació de Castelló de la Plana, en nom i representació d'esta, expressament facultat per Acord del Comité Executiu de la Cambra de 14 de juliol de 2006.  
Les dos parts es reconeixen mútuament competència i capacitat per a realitzar el present conveni, i  
MANIFESTEN  
L'activitat del transport constituïx un pilar fonamental en l'economia de la província de Castelló. Castelló de la Plana, tenint en compte l'actual incidència en el citat àmbit econòmic de la Ciutat del Transport, les contínues millores de les instal·lacions portuàries i les comunicacions terrestres, s'ha convertit en un centre logístic de primer orde al si del sector del transport per carretera.  
No obstant això, encara subsistixen certes deficiències estructurals que s'han de solucionar, com és el fet que nombroses empreses disposen d'una reduïda operativitat a causa del seua insuficient dimensió, fet que els impedix aconseguir economies d'escala adequades, i es produïxen notables carències en la seua estructura empresarial. Això és a causa de la tradicional atomització del sector del transport a la Comunitat Valenciana, motivat per l'existència de nombrosos transportistes autopatrons, la qual cosa té un reflex en l'estructura organitzativa i ocupacional del sector i en l'escassa operativitat d'eixes xicotetes empreses.  
Estes deficiències han sigut pal·liades, en bona mesura, per mitjà de les actuacions realitzades a l'empara de l'anterior conveni marc, subscrit l'any 2001, i s'ha considerat oportú continuar la col·laboració de la Cambra de Comerç, Indústria i Navegació de Castelló i la Generalitat, a través de la Conselleria d'Infraestructures i Transport, a fi de continuar obtenint resultats favorables en les actuacions per a disminuir les deficiències detectades i en l'adaptació del sector a les noves exigències d'estructuració, competitivitat.  
Tampoc s'ha d'oblidar la incidència continuada que suposa per al sector tant el procés de liberalització econòmica que està produint-se en el nostre país, i que afecta el sector del transport, com la transformació dels processos de comercialització, la introducció de noves tecnologies i l'augment de la complexitat de la gestió i les regles de competència, tot això genera la necessitat de disposar de vies adequats de formació i d'informació professional per a les empreses del sector.  
Continuar donant suport a iniciatives que tendixen a facilitar l'adaptació de les estructures empresarials a les noves circumstàncies operatives, facilitant vies d'accés a la formació i informació de les empreses, promovent i promocionant l'activitat del transport, es consideren actuacions indispensables per a continuar consolidant la participació del sector en l'activitat econòmica de Castelló de la Plana.  
Tenint en compte el que s'ha exposat anteriorment, la Generalitat i la Cambra Oficial de Comerç, Indústria i Navegació de Castelló acorden la firma d'un conveni marc per al desenrotllament d'accions que potencien el transport de la província de Castelló.  
CLÀUSULES  
Primera. Objecte  
L'objecte del present conveni és mantindre un via de col·laboració entre la Conselleria d'Infraestructures i Transport i la Cambra Oficial de Comerç, Indústria i Navegació de Castelló de la Plana, a fi de desenrotllar accions que potencien el transport a la província de Castelló.  
Segona. Contingut  
El present conveni marc es desplegarà a través de les resolucions de la Direcció General de Transports, Ports i Costes, les quals contindran les activitats que s'hauran de realitzar durant cada exercici, amb indicació de la dotació econòmica corresponent.  
Les activitats se subjectaran a les línies d'actuació que marca el present conveni per a aconseguir els objectius d'este.  
Tercera. Línies d'actuació  
Les línies d'actuació que s'han de desenrotllar a l'empara del present conveni són:  
1. Divulgació, informació i assessorament a les empreses de transport en les matèries objecte del present conveni i promoció de la participació de les empreses en certàmens dirigits al sector del transport.  
2. Trobades empresarials i accions que potencien o fomenten la cooperació transnacional entre empreses de transport i la internacionalització d'estes empreses de transport de Castelló.  
3. Jornades monogràfiques sobre temes d'interés per al transportista i el foment de la contractació del transport.  
4. Formació especialitzada en matèria de transport.  
5. Promoció del transport de Castelló de la Plana a fi de fomentar la contractació del transport de Castelló.  
6. Divulgar la posició geoestratègica de Castelló de la Plana amb l'objecte que es configure com a centre logístic de la província.  
La totalitat de les línies d'actuació contingudes en les resolucions de la Direcció General de Transports, Ports i Costes es duran a terme en tots els seus aspectes, per la Cambra Oficial de Comerç, Indústria i Navegació de Castelló de la Plana, i es presentarà la justificació documental correcta a la Conselleria d'Infraestructures i Transport, abans de finalitzar l'exercici econòmic corresponent.  
Quarta. Dotació  
La Generalitat, a través dels pressupostos anuals de la Conselleria d'Infraestructures i Transport, i en funció de l'existència de crèdit en cada exercici econòmic, dotarà les corresponents línies de crèdit per al total desenrotllament del conveni marc, que distribuirà al llarg de quatre exercicis, a través de les corresponents resolucions anuals de la Direcció General de Transports, Ports i Costes.  
La Cambra Oficial de Comerç, Indústria i Navegació de Castelló de la Plana es compromet a aportar un 25% de l'import de la dotació econòmica establida per a cada exercici per les resolucions de la Direcció General de Transports, Ports i Costes.  
La dotació econòmica global corresponent a l'exercici de 2006, per al desenrotllament del conveni marc, es fixa en la quantitat de 8.593 euros, dels quals, la Conselleria d'Infraestructures i Transport aportarà el 75%, 6.445,00 euros, i la Cambra Oficial de Comerç, Indústria i Navegació de Castelló aportarà el 25%, 2.148 euros, restant. Les activitats programades per a l'any 2006 i el seu pressupost s'adjunten a l'annex del present conveni.  
La consignació pressupostària per a efectuar la despesa es realitzarà a càrrec del programa 513.30, del capítol IV, línia 4348.000, conveni amb la Cambra de Comerç de Castelló, dels pressupostos de la Generalitat per a l'any 2006.  
La forma en què la Conselleria d'Infraestructures i Transport farà efectiva la dotació econòmica durant tot el període de vigència del conveni marc serà per mitjà de la justificació de la despesa efectuada. El pagament per part de la Conselleria d'Infraestructures i Transport s'efectuarà a mesura que la Cambra Oficial de Comerç, Indústria i Navegació de Castelló justifique correctament la despesa realitzada.  
L'import subvencionat per la Generalitat estarà condicionat al compliment de l'aportació pel beneficiari.  
Cinquena. Aportacions anuals i import global màxim  
Les resolucions de la Direcció General de Transports, Ports i Costes establiran les quanties anuals per al desenrotllament del present conveni.  
L'import global màxim previst durant el període de vigència del present conveni i per a les actuacions previstes en este, a càrrec de la Conselleria d'Infraestructures i Transport, és de 39.000,00 euros.  
Sisena. Duració, rescissió i penalització per demores  
El present conveni entrarà en vigor a la data de la firma, i tindrà una duració de quatre anys, des de l'any 2006 fins al 31 de desembre de 2009.  
Les resolucions seran anuals, amb indicació de les accions, la vigència, el cost i la dotació de les dos institucions, i s'hi establixen les possibles clàusules de penalització.  
El Consell podrà rescindir el present conveni marc, quan s'incomplisca alguna de les clàusules previstes en este, i es podrà obligar a tornar els imports percebuts, més els interessos de demora legalment establits.  
Per a la realització de la resolució anual de la Direcció General de Transports, Ports i Costes, serà necessari haver finalitzat i justificat el programa d'activitats anteriors en tots els seus aspectes.  
Davant de l'incompliment dels terminis parcials, que s'entenen com a tals les anualitats previstes en les clàusules quarta, cinquena i sisena del present document, la Conselleria d'Infraestructures i Transport podrà optar entre reajustar estes passant a l'última anualitat vigent, o a la següent, la quantitat no invertida, o reduir l'import de la subvenció a què es referix el present conveni, i resoldre suprimir aquelles quantitats que queden sense justificar en cada una de les dites anualitats.  
Setena. Naturalesa  
El present conveni, que té naturalesa administrativa, es regirà per les seues pròpies normes, i en allò no previst, supletòriament, per les normes i els principis de la contractació administrativa i normes i principis generals del dret. Així mateix, se li aplicarà el que disposa la Llei 38/03, de 17 de novembre, General de Subvencions.  
El Consell faculta el conseller d'Infraestructures i Transport per a la firma del present conveni marc.  
El conseller d'Infraestructures i Transport delega en el director general de Transports, Ports i Costes la realització de les resolucions anuals, a més de la interpretació del conveni i la possibilitat de dictar totes les disposicions que siguen necessàries per al desplegament i la interpretació del que disposa el present conveni marc.  
Huitena. Responsabilitat patrimonial  
La Cambra Oficial de Comerç, Indústria i Navegació de Castelló, d'acord amb el que establix l'article 18 del Reial Decret 429/1993, de 26 de març de 1993, que regula els procediments en matèria de responsabilitat patrimonial, serà el que inicie, instruïsca i resolga les reclamacions dels particulars per qualsevol lesió que sofrisquen en els seus béns i drets com a conseqüència de l'execució de les actuacions objecte del present conveni, i assumix el pagament corresponent a la indemnització que s'acorde per resolució de l'òrgan competent, emesa després de consultada la Conselleria d'Infraestructures i Transport, durant un termini de 15 dies perquè expose tot allò que es considere convenient.  
I perquè conste als efectes oportuns, i com a prova de conformitat, els compareixents firmen el present document al lloc i en la data amunt indicats.  
El conseller d'Infraestructures i Transport: José Ramón García Antón  
El president de la Cambra Oficial de Comerç, Indústria i Navegació de Castelló de la Plana: Salvador Martí Huguet.